ระวังสับสนกับ กีฬาแห่งชาติ ครั้งที่ 46

**กีฬาคนพิการแห่งชาติ ครั้งที่ 36** (อังกฤษ: 36th Thailand National Para Games) หรือเป็นที่รู้จักในนาม **น้ำกกเกมส์** เป็นมหกรรมกีฬาระดับชาติสำหรับผู้พิการทั่วไปในประเทศไทย ควบคุมโดยการกีฬาแห่งประเทศไทย ซึ่งจัดขึ้น ณ จังหวัดเชียงราย จัดขึ้นระหว่างวันที่ 18 - 22 มกราคม พ.ศ. 2562 ในครั้งนี้มีนักกีฬาเข้าร่วมการแข่งขันจำนวน 2,548 คน จาก 77 จังหวัด มีกีฬาที่แข่งขันทั้งหมด 17 ชนิดกีฬา ประกอบไปด้วยกีฬาสากล จำนวน 17 กีฬา ซึ่งครั้งนี้ได้จัดการแข่งขันภายในจังหวัดเชียงราย 

จังหวัดเชียงรายได้เป็นเจ้าภาพกีฬาคนพิการแห่งชาติ ครั้งที่ 36 ในปี พ.ศ. 2562 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่จังหวัดเชียงรายได้เป็นเจ้าภาพจัดการแข่งขันกีฬาคนพิการแห่งชาติ

การคัดเลือกเจ้าภาพ
------------------

ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดเชียงราย เป็นเจ้าภาพกีฬาแห่งชาติ ครั้งที่ 46 และกีฬาคนพิการแห่งชาติ ครั้งที่ 36 ตามธรรมเนียม นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33, จังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34 และจังหวัดศรีสะเกษ เป็นเจ้าภาพกีฬาแห่งชาติ ครั้งที่ 47

| มติการประชุมคณะกรรมการ กกท. ครั้งที่ 5/25572 พฤษภาคม พ.ศ. 2557 |
| --- |
| **จังหวัด** | **เจ้าภาพ** |
|  เชียงราย |  กีฬาแห่งชาติ ครั้งที่ 46 |
|  สุพรรณบุรี |  กีฬาเยาวชนแห่งชาติ ครั้งที่ 32 |
|  ชุมพร ระนอง |  กีฬาเยาวชนแห่งชาติ ครั้งที่ 33 |
|  น่าน |  กีฬาเยาวชนแห่งชาติ ครั้งที่ 34 |
|  ศรีสะเกษ |  กีฬาแห่งชาติ ครั้งที่ 47 |

พิธีการ
-------

### การอัญเชิญไฟพระฤกษ์

รถบุษบกที่ใช้ในการอัญเชิญไฟพระฤกษ์ เพื่อใช้ในพิธีเปิดการแข่งขันกีฬาคนพิการแห่งชาติ ครั้งที่ 36
มีพิธีการอัญเชิญไฟพระฤกษ์ เมื่อวันที่ 7 พฤศจิกายน พ.ศ. 2561 โดยอัญเชิญมาจากกรุงเทพมหานคร ได้นำไฟพระฤกษ์อัญเชิญไว้บนรถบุษบกเพื่อนำไปยังอำเภอแม่ลาว และอำเภออื่น ๆ ทั่วจังหวัดเชียงราย ในส่วนของอำเภอพญาเม็งรายได้มีการจัดกิจกรรมวิ่งคบเพลิง เพื่อรณรงค์ประชาสัมพันธ์การแข่งขันกีฬาแห่งชาติครั้งที่ 46 และกีฬาคนพิการแห่งชาติ ครั้งที่ 36 ให้ประชาชนในอำเภอพญาเม็งรายได้รับรู้ความเคลื่อนไหวเกี่ยวกับการจัดการแข่งขันกีฬาแห่งชาติ ซึ่งจังหวัดเชียงรายได้เป็นเจ้าภาพในครั้งนี้ และได้ส่งมอบคบเพลิงให้กับตำบลหมู่บ้านต่าง ๆ ซึ่งจะให้ผู้นำชุมชนเป็นตัวแทนวิ่งในตำบลและหมู่บ้านของตนเอง และส่งมอบไปยังหมู่บ้านต่อไป รวมทั้งสิ้น 5 ตำบล 71 หมู่บ้าน โดยใช้เวลาการวิ่งทั้งสิ้น 10 วัน ก่อนที่จะอัญเชิญเพื่อใช้จุดในพิธีเปิดการแข่งขันกีฬาคนพิการแห่งชาติ

### พิธีเปิด

พิธีเปิดการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ เริ่มขึ้นเมื่อวันที่ 18 มกราคม พ.ศ. 2562 เวลา 18.20 นาฬิกา โดยมีการแสดงทั้งหมด 3 ชุด ได้แก่ การแสดงชุดแรกที่มีชื่อว่า แอ่วเจียงฮาย โดยได้มีการเตรียมฉากให้มีความเกี่ยวข้องกับขุนเขา อันมีน้ำแม่กกรินไหล ซึ่งเป็นน้ำแม่ที่สำคัญของชาวจังหวัดเชียงราย พร้อมประกอบด้วยเพลง ไปเตอะไปแอ่ว ขับร้องโดย คนึงพิมพ์ ธนพิชชากรณ์ นักร้องสาวชาวเชียงราย พร้อมกับแดนชัย รีอินทร์ ศิลปินล้านนา ต่อมาเป็นการแสดงชุดที่สองมีชื่อว่า ไตรภูมิ เป็นการบ่งบอกถึงเอกลักษณ์ของศิลปินทั้งสามคน อันได้แก่ ถวัลย์ ดัชนี, เฉลิมชัย โฆษิตพิพัฒน์ และพระมหาวุฒิชัย วชิรเมธี ประกอบไปด้วยภูมิที่หนึ่ง ธาตุทั้ง 4 ของโลก, ภูมิที่สอง การหลุดพ้น ประดุจภูมิเหนือน้ำ และภูมิที่สาม การเข้าถึงแก่นแท้ของสุข หลังจากนั้นได้นำขบวนนักกีฬาคนพิการจาก 77 จังหวัด เข้าสู่สนาม ต่อมาได้มีการนำธงชาติไทย, ธงการแข่งขันกีฬาคนพิการแห่งชาติ และธงประจำจังหวัดเชียงราย ชักขึ้นสู่ยอดเสา พร้อมกับการกล่าวรายงานวัตถุประสงค์ มีการจุดไฟคบเพลิงโดย สุจิรัตน์ ปุกคำ แล้วเริ่มการแสดงชุดที่สี่มีชื่อว่า แก้วกัลยา เพื่อเป็นการสำนึกในพระมหากรุณาธิคุณของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่ทรงมีต่อพสกนิกรชาวไทยที่เป็นผู้พิการ โดยที่พระองค์ได้พระราชทางให้ดอกแก้วกัลยา ให้เป็นสัญลักษณ์ของคนพิการ เป็นอันเสร็จพิธีการเปิดการแข่งขัน

* ส่วนหนึ่งของการแสดงชุดที่สอง ไตรภูมิ ในพิธีเปิดการแข่งขันกีฬาคนพิการแห่งชาติ ครั้งที่ 36ส่วนหนึ่งของการแสดงชุดที่สอง ไตรภูมิ ในพิธีเปิดการแข่งขันกีฬาคนพิการแห่งชาติ ครั้งที่ 36
* ไฟในกระถางคบเพลิงที่พิธีเปิดการแข่งขันกีฬาคนพิการแห่งชาติ ครั้งที่ 36ไฟในกระถางคบเพลิงที่พิธีเปิดการแข่งขันกีฬาคนพิการแห่งชาติ ครั้งที่ 36
* นักกีฬาผู้พิการกำลังจุดไฟในกระถางคบเพลิงที่การแข่งขันกีฬาคนพิการแห่งชาติ ครั้งที่ 36นักกีฬาผู้พิการกำลังจุดไฟในกระถางคบเพลิงที่การแข่งขันกีฬาคนพิการแห่งชาติ ครั้งที่ 36

### พิธีปิด

พิธีปิดการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ เริ่มขึ้นเมื่อวันที่ 22 มกราคม พ.ศ. 2562 เวลา 18.25 นาฬิกา โดยมีการแสดงทั้งหมด 3 ชุด รวมการแสดงของเจ้าภาพการแข่งขันกีฬาคนพิการแห่งชาติ ครั้งที่ 37 โดยการแสดงชุดแรกมีชื่อว่า ผืนผ้าใบแห่งชีวิต ซึ่งเป็นการแสดงโดยนักศึกษาจากมหาวิทยาลัยราชภัฎเชียงราย โดยแสดงท่าทางประกอบเพลงผืนผ้าใบแห่งชีวิต ซึ่งเป็นเพลงประจำการแข่งขันกีฬาแห่งชาติ ครั้งที่ 46 และกีฬาคนพิการแห่งชาติ ครั้งที่ 36 ต่อมาได้มีการเชิญธงชาติไทย, ธงประจำการแข่งขันกีฬาคนพิการแห่งชาติ ครั้งที่ 36, ธงประจำจังหวัดเชียงราย และธงการแข่งขันกีฬาคนพิการแห่งชาติ เข้าสู่ภายในสนาม ก่อนที่จะเป็นขบวนนักกีฬาจาก 77 จังหวัดเข้าสู่สนาม เสร็จแล้วได้มีการชักธงชาติลงสู่ยอดเสา ผู้ว่าการกีฬาแห่งประเทศไทย และผู้ว่าราชการจังหวัดเชียงรายกล่าวรายงานต่อประธานในพิธี มีการชักธงการแข่งขันกีฬาคนพิการแห่งชาติ และธงประจำจังหวัดเชียงรายลงสู่ยอดเสา จากนั้นเป็นการมอบธงการแข่งขันกีฬาคนพิการแห่งชาติให้กับเจ้าภาพครั้งต่อไป พร้อมกับการแสดงจากเจ้าภาพมีชื่อว่า ออนซอนสี่เผ่าไทศรีสะเกษ เป็นการแสดงของชนเผ่าสี่ชนเผ่าที่มีอิทธิผลต่อจังหวัดศรีสะเกษ ได้แก่ ชาวเขมร, ชาวส่วย หรือกุย, ชาวลาว และชาวเญอไนศรีสะเกษ การแสดงชุดที่สามมีชื่อว่า ประทีบแห่งมิตรภาพและความภาคภูมิใจ แสดงโดยนักเรียนโรงเรียนองค์การบริหารส่วนจังหวัดเชียงราย จำนวน 30 คน ซึ่งเป็นการแสดงชุดสุดท้ายก่อนที่จะที่ดับไฟในกระถางคบเพลิง

* ส่วนหนึ่งของการแสดงชุดที่หนึ่ง ผืนผ้าใบแห่งชีวิต ในพิธีปิดการแข่งขันกีฬาคนพิการแห่งชาติ ครั้งที่ 36ส่วนหนึ่งของการแสดงชุดที่หนึ่ง ผืนผ้าใบแห่งชีวิต ในพิธีปิดการแข่งขันกีฬาคนพิการแห่งชาติ ครั้งที่ 36
* การมองธงการแข่งขันกีฬาคนพิการแห่งชาติให้กับจังหวัดเจ้าภาพครั้งต่อไปการมองธงการแข่งขันกีฬาคนพิการแห่งชาติให้กับจังหวัดเจ้าภาพครั้งต่อไป
* ส่วนหนึ่งของการแสดงจังหวัดเจ้าภาพในพิธีปิดการแข่งขันกีฬาคนพิการแห่งชาติ ครั้งที่ 36ส่วนหนึ่งของการแสดงจังหวัดเจ้าภาพในพิธีปิดการแข่งขันกีฬาคนพิการแห่งชาติ ครั้งที่ 36

การแข่งขัน
----------

### ชนิดกีฬา

มีการแข่งขันในกีฬาคนพิการแห่งชาติ ครั้งที่ 36 ทั้งหมด 17 ชนิดกีฬา ดังนี้:


|  |  |  |
| --- | --- | --- |
| * กรีฑา
* โกลบอล
* เซปักตะกร้อ
* เทเบิลเทนนิส
* บอคเซีย
 | * แบดมินตัน
* เปตอง
* ฟุตซอล
* ฟุตบอล
* ยกน้ำหนัก
 | * ยิงธนู
* ยิงปืน
* วอลเลย์บอล
* ว่ายน้ำ
* วีลแชร์เทนนิส
* วีลแชร์บาสเกตบอล
* วีลแชร์ฟันดาบ

  |

### สนามแข่งขัน

| สนามกีฬา | กีฬา | สถานที่ |
| --- | --- | --- |
| สนามกีฬาจังหวัดเชียงราย | พิธีการ, กรีฑา, เปตอง, ยกน้ำหนัก, แบดมินตัน, ฟุตบอล, ฟุตซอล, ยิงปืน, วีลแชร์เทนนิส, เซปรักตะกร้อ และบอคเซีย | เมืองเชียงราย |
| สนามกีฬาเทศบาลนครเชียงราย | โกลบอล | เมืองเชียงราย |
| สนามกีฬามหาวิทยาลัยราชภัฎเชียงราย | วอลเลย์บอล, วีลแชร์ฟันดาบ, ว่ายน้ำ และยิงธนู | เมืองเชียงราย |
| สนามกีฬามหาวิทยาลัยแม่ฟ้าหลวง | วีลแชร์บาสเกตบอล และเทเบิลเทนนิส | เมืองเชียงราย |

### ปฏิทินกำหนดการแข่งขัน


|  |  |  |  |  |  |  |  |
| --- | --- | --- | --- | --- | --- | --- | --- |
| **เปิด** | พิธีเปิดการแข่งขัน | ● | การแข่งขันรอบทั่วไป |  | การแข่งขันชิงเหรียญทอง | **ปิด** | พิธีปิดการแข่งขัน |

|
|  |
| มกราคม พ.ศ. 2562 | 17พฤ. | 18ศ. | 19ส. | 20อา. | 21จ. | 22อ. |
|  พิธีการ | เปิด |  |  |  |  | ปิด |
|  กรีฑา 
 |  |  |  |  |  |  |
|  โกลบอล 
 |  | ●
 | ●
 | ●
 | ●
 |  |
|  เซปักตะกร้อ 
 |  | ●
 | ●
 |  |  |  |
|  เทเบิลเทนนิส 
 |  | ●
 |  |  |  |  |
|   บอคเซีย 
 |  | ●
 |  |  |  |  |
|  แบดมินตัน 
 |  | ●
 |  |  |  |  |
|  เปตอง 
 |  | ●
 |  |  |  |  |
|  ฟุตซอล 
 | ●
 | ●
 | ●
 | ●
 | ●
 |  |
|  ฟุตบอล 
 | ●
 | ●
 | ●
 |  |  |  |
|  ยกน้ำหนัก 
 |  |  |  |  |  |  |
|  ยิงธนู 
 |  |  |  |  |  |  |
|  ยิงปืน 
 |  |  | ●
 | ●
 | ●
 | ● |
|  วอลเลย์บอล 
 |  | ●
 | ●
 | ●
 |  |  |
|  ว่ายน้ำ 
 |  |  |  |  |  |  |
|  วีลแชร์เทนนิส 
 |  | ●
 |  |  |  |  |
|  วีลแชร์บาสเกตบอล 
 |  |  | ●
 | ●
 | ●
 |  |
|  วีลแชร์ฟันดาบ 
 |  |  |  |  |  |  |
| มกราคม พ.ศ. 2562 | 17พฤ. | 18ศ. | 19ส. | 20อา. | 21จ. | 22อ. |

### จังหวัดที่เข้าร่วม

| จังหวัดที่เข้าร่วมการแข่งขันกีฬาคนพิการแห่งชาติ ครั้งที่ 36 |
| --- |
| 
* กระบี่
* กรุงเทพมหานคร
* กาญจนบุรี
* กาฬสินธุ์
* กำแพงเพชร
* ขอนแก่น
* จันทบุรี
* ฉะเชิงเทรา
* ชลบุรี
* ชัยนาท
* ชัยภูมิ
* ชุมพร
* เชียงราย **(เจ้าภาพ)**
* เชียงใหม่
* ตรัง
* ตราด
* ตาก
* นครนายก
* นครปฐม
* นครพนม
* นครราชสีมา
* นครศรีธรรมราช
* นครสวรรค์
* นนทบุรี
* นราธิวาส
* น่าน
* บึงกาฬ
* บุรีรัมย์
* ปทุมธานี
* ประจวบคีรีขันธ์
* ปราจีนบุรี
* ปัตตานี
* พระนครศรีอยุธยา
* พะเยา
* พังงา
* พัทลุง
* พิจิตร
* พิษณุโลก
* เพชรบุรี
* เพชรบูรณ์
* แพร่
* ภูเก็ต
* มหาสารคาม
* มุกดาหาร
* แม่ฮ่องสอน
* ยโสธร
* ยะลา
* ร้อยเอ็ด
* ระนอง
* ระยอง
* ราชบุรี
* ลพบุรี
* ลำปาง
* ลำพูน
* เลย
* ศรีสะเกษ
* สกลนคร
* สงขลา
* สตูล
* สมุทรปราการ
* สมุทรสงคราม
* สมุทรสาคร
* สระแก้ว
* สระบุรี
* สิงห์บุรี
* สงขลา
* สุพรรณบุรี
* สุราษฎร์ธานี
* สุรินทร์
* หนองคาย
* หนองบัวลำภู
* อ่างทอง
* อำนาจเจริญ
* อุดรธานี
* อุตรดิตถ์
* อุทัยธานี
* อุบลราชธานี

 |

### สรุปเหรียญรางวัล

      เชียงราย (เจ้าภาพ)

|  |  |  |  |  |  |
| --- | --- | --- | --- | --- | --- |
| อันดับที่ | จังหวัด | ทอง | เงิน | ทองแดง | รวม |
| 1 | กรุงเทพมหานคร | 80 | 63 | 55 | 198 |
| 2 | นนทบุรี | 69 | 35 | 41 | 145 |
| 3 | ชลบุรี | 39 | 33 | 39 | 111 |
| 4 | เชียงราย | 24 | 18 | 11 | 53 |
| 5 | เชียงใหม่ | 19 | 16 | 19 | 54 |
| 6 | สงขลา | 19 | 11 | 12 | 42 |
| 7 | นครราชสีมา | 14 | 6 | 5 | 25 |
| 8 | ชุมพร | 12 | 9 | 1 | 22 |
| 9 | ปทุมธานี | 12 | 7 | 8 | 27 |
| 10 | บุรีรีมย์ | 10 | 6 | 1 | 17 |
| รวม | 437 | 362 | 382 | 1181 |

การตลาด
-------

ตราสัญลักษณ์มาสคอต
### สัญลักษณ์

สัญลักษณ์น้ำกกเกมส์นั้นออกแบบโดย อุทัย จุฬาเพชร แก้ไขให้สมบูรณ์โดย เฉลิมชัย โฆษิตพิพัฒน์ โดยสัญลักษณ์สื่อถึงความภูมิใจที่ได้เป็นเจ้าภาพ โดยเอาสถาปัตยกรรม 3 แห่งที่สำคัญในจังหวัดเชียงราย ได้แก่ วัดร่องขุ่น เป็นสีขาว ซึ่งเป็นสีที่เป็นเอกลักษณ์ของวัดร่องขุ่น สื่อความหมายถึงความวิจิตรบรรจงของการแข่งขัน, บ้านดำ เป็นสีดำ สื่อถึงปรัชญาของการแข่งขัน และยังเป็นสีเอกลักษณ์ของบ้านดำอีกด้วย ส่วนไร่เชิญตะวัน เป็นสีเหลือง สื่อถึงความมีสติ และความมีคุณธรรมในการแข่งขัน ทั้งหมดนี้เป็นสถานที่คนไทยทั้งประเทศรู้จักอย่างดี ทั้งนี้ มีการเพิ่มรถเข็นวีลแชร์ที่กำลังพุ่งไปข้างหน้า สื่อถึงชีวิตของคนพิการที่ต้องมานะบากบั่นในการแข่งขันกีฬา

### มาสคอต

มาสคอตประจำการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ มีชื่อว่า แมงมันคำ ซึ่งเป็นชื่อเรียกของมดชนิดหนึ่งซึ่งทำหน้าที่เป็นมดราชินี ซึ่งถือว่าเป็นแมงที่ตัวเล็กแต่ไข่ของมันนั้นมีขนาดใหญ่ เปรียบได้กับความพยายามของผู้พิการที่ต้องต่อสู้ฝ่าฟันอุปสรรค

ไอเดียมาสคอต โดย จักรกริช ฉิมนอก และออกแบบ โดย พจวรรณ พันธ์จินดา ศิลปินเชียงราย

อ้างอิง
-------

1. ↑  "เจียงฮายเกมส์"จัดกีฬาแห่งชาติ ครั้งที่ 46 และการแข่งขันกีฬาคนพิการแห่งชาติ"น้ำกกเกมส์"ครั้งที่ 36
2. ↑  ผลการประชุม บอร์ด กกท. ครั้งที่ 5/2557
3. ↑  จังหวัดเชียงรายอัญเชิญไฟพระฤกษ์ เพื่อใช้ในพิธีเปิดการแข่งขันกีฬาแห่งชาติ ครั้งที่ 46 "เจียงฮายเกมส์" และการแข่งขันกีฬาคนพิการแห่งชาติ ครั้งที่ 36 "น้ำกกเกมส์" *สืบค้นเมื่อ 20/11/61*
4. ↑  "อำเภอพญาเม็งรายจัดกิจกรรมวิ่งคบเพลิง รณรงค์ประชาสัมพันธ์ สร้างการรับรู้ การกีฬาแห่งชาติครั้งที่ 46 เจียงฮายเกมส์ และการแข่งขันกีฬาคนพิการแห่งชาติครั้งที่ 36 น้ำกกเกมส์ *สืบค้นเมื่อ 20/11/61*". คลังข้อมูลเก่าเก็บจากแหล่งเดิมเมื่อ 2018-08-20. สืบค้นเมื่อ 2019-02-01.
5. ↑  "กำหนดการพิธีเปิดน้ำกกเกมส์". คลังข้อมูลเก่าเก็บจากแหล่งเดิมเมื่อ 2019-02-23. สืบค้นเมื่อ 2019-01-19.
6. ↑  กีฬาคนพิการแห่งชาติ ‘น้ำกกเกมส์’ เปิดยิ่งใหญ่แล้วที่เชียงราย
7. ↑  "กำหนดการพิธีปิดน้ำกกเกมส์". คลังข้อมูลเก่าเก็บจากแหล่งเดิมเมื่อ 2019-02-23. สืบค้นเมื่อ 2019-01-19.
8. ↑  กีฬาคนพิการแห่งชาติ ครั้ง 36 "น้ำกกเกมส์" ปิดฉากเย็นนี้
9. ↑  ปิดฉากการแข่งขันกีฬาคนพิการ แห่งชาติ ครั้งที่ 36 "น้ำกกเกมส์ ส่งไม้ต่อให้ "นครลำดวนเกมส์" จ.ศรีสะเกษ[*ลิงก์เสีย*]
10. ↑  รมว.ท่องเที่ยวและกีฬา เป็นประธานพิธีปิด "น้ำกกเกมส์"[*ลิงก์เสีย*]
11. ↑  "สัญลักษณ์น้ำกกเกมส์". คลังข้อมูลเก่าเก็บจากแหล่งเดิมเมื่อ 2019-02-23. สืบค้นเมื่อ 2019-01-19.